Qhichwa Simi Hamut'ana Kuraq Suntur

Qhichwa simi hamut'ana kuraq suntur (kikinkuqa Qheswa simi hamut'ana kuraq suntur icha kurak suntur nikuspa qillqakunkum) icha QSHKS icha kastilla simipi AMLQ nisqaqa Qusqu llaqtapi kuraq sunturmi. Manam ch'ullachu qhichwa simi hamut'ana wasi kaspapas, kikinkutaq "ñuqanchikqa ch'ullam kanchik" nispa rimanku. Qusqu qhichwa simipim qillqanku, Inka Qheswa Simi sutichaspa.

QSHKS-qa pichqantin hanllalliwanmi qillqan (e, o qillqaspa), manam tukri nisqa siq'i llumpa hinachu.

Faustino Espinoza Navarro sutiyuq kamariqnin achka watakuna QSHKS-pa umalliqninmi karqan.

Daniel Estrada sutiyuq Qusqu llaqtap kurakan kasqa runas QSHKS-taqa anchatas yanaparqan.

QSHKS-qa Lima llaqtapipas wawan wasiyuqmi. Chay wawanpa umalliqninqa Noemí Vizcardo Rozasmi. Chaypiqa Luis Alvarez Quispe sutiyuq yachaqpas llamk'achkan.

 Qillqasqankuna 
AMLQ (Academia Mayor de la Lengua Quechua) (1995): Diccionario Quechua-Español-Quechua/Qheswa-Español-Qheswa Simi Taqe. Cusco: AMLQ/ Municipalidad del Qosqo

Hawa tinkikuna

QUESWA SIMI HAMUT'ANA KURAQ SUNTUR, Rimaq - K'iti (Qhichwa Simi Hamut'ana Kuraq Suntur, Lima k'iti - blogspot.com)
Simi Taqe Qheswa - Español - Qheswa (Qheswa simi hamut'ana kuraq suntur), Qusqu, Piruw, 2006 (pdf 3,8 MB). QSHKS qillqay. Simi Taqe Qheswa - Español - Qheswa (Qheswa simi hamut'ana kuraq suntur), Qusqu, Piruw, 2006 (PDF, 3.9 MB)
Noemí Vizcardo Rozas: hablaquechua (QSHKS tantanakuyniyuq Noemí Vizcardo Rozas)
Piruw malka kichwapiq hatun qillqa lulay



Katiguriya:Piruw
Katiguriya:Qhichwa simi